শ্রী লঙ্কাগী প্রধান মন্ত্রীগী রাজ্য খোংচৎ মনুংদা পীখিবা প্রধান মন্ত্রীগী প্রেসকী ৱারোল

য়োর এক্সেলেন্সী, প্রধান মন্ত্রী মহিন্দ রাজপক্ষ, শক্নাইরবা মীহুৎশিং, আয়ুবোন! ৱনক্কম! খুরুমজরি! অহানবা মক্তদা ঐহাক্না ঐহাক্কী মরূ মহিন্দ রাজপক্ষপু প্রধান মন্ত্রী ওইরকপগীদমক থমোই শেংনা নুঙাইবা ফোংদোকচরি। থবক পায়রবা মতুংদা খুদক্তা মহাক্না ঐহাক্কী বার্তন তরাম্না ওকখি অমসুং মহাক্কী অহানবা মীরৈবাক্কী খোংচৎকীদমক ভারতপু খনখি। মসিগীদমক ঐহাক্না মহাক্কী মফমদা তৌবিমল খংবা উৎচরি। নুমীৎ খরনিগী মমাংদা শ্রী লঙ্কানা মখোয়গী নিংতম্বগী হুম্ফুতরা তরেৎ শুবা চহী পান পাংথোকখি। মসিগীদমক ঐহাক্না প্রধান মন্ত্রী মহিন্দ রাজপক্ষ অমসুং শ্রী লঙ্কাগী মীপুম খুদিংমকপু হন্না-হন্না নুঙাইবা ফোংদোকচরি। মরূপশিং, ভারত অমসুং শ্রী লঙ্কা নিংশিংবা থোক্ত্রবা মতমদগী য়ুমলোন্নবসু ওইরি, অমদি অচেৎপা মরূপসু ওইরি। ঐখোয়গী মরীশিংগী পুৱারীগী লৈতেং অসি সংস্কৃতি, ধর্ম, স্পিরিচুয়েলিতী, কলা অমসুং লোন অসিনচিংবা মচু কয়াগী লংশিংনা লোনখিবনি। সুরক্ষা ওইগেরা নত্রগা ইকোনোমী নত্রগা সোসিয়েল প্রোগ্রেস, লম খুদিংমক্তা ঐখোয়গী হৌখ্রবা অমসুং ঐখোয়গী তুংলমচৎ অমনা অমগা মরী লৈনরি। শ্রী লঙ্কাদা তংদু লৈতাবা, সুরক্ষা অমসুং প্রোস্পরিতী ভারতকী ইন্তরেস্ততা ওইবগা লোয়ননা হিন্দ মহাসাগর পুম্বগী ইন্তরেস্ততসুনি। মরম অদুনা ইন্দো পেসিফিক লমদমদসু শান্তি অমসুং নুঙাই য়াইফনবগীদমক ঐখোয়গী অচেৎপা কোওপরেসন য়াম্না ভেল্যু লৈ। ঐখোয়গী সরকারগী নাইবরহুদ ফার্সত নীতি অমসুং সাগর দোক্ত্রিনগী পরিংদা ঐখোয়না শ্রীলঙ্কাগা লোয়ননা মরীশিংবু অখন্নবা প্রায়োরিতী অমা পীরি। রিজনেল সেক্যুরিতী অমসুং দিবেলপমেন্তকীদমক ভারতকা লোয়ননা পুন্না থবক তৌনবা শ্রী লঙ্কা সরকারগী ৱারেপ্পু ঐখোয়না তরাম্না ওকলি। মরূপশিং, ঙসি প্রধান মন্ত্রী রাজপক্ষ অমসুং ঐহাক্না ঐখোয়গী নাকল অনিগী মরীশিংগী এস্পেক্ত পুম্নমক অমসুং ম্যুচেল ইন্তরেস্তকী ইন্তরনেস্নেল ইসুশিংদা কুপ্না খন্ন-নৈনখি। তেরোরিজম অসি ঐখোয়গী লমদমদা য়াম্না চাউবা খুদোংথিবা অমনি। ঐখোয়গী লৈবাক অনি অসিনা সমস্যা অসি ইচং থৌনা থেংনখি। হৌখিবা চহীগী এপ্রিলদা শ্রীলঙ্কাদা ইস্তর দেদা তেরর এতেক চত্থখি। এতেক্ত অসি শ্রীলঙ্কা খক্তদা তৌখিবা নত্তে, মীওইবা জাতি পুম্বদা তৌখিবনি। মরম অদুনা ঙসিগী ঐখোয়গী ৱারী শানখিবদা ঐখোয়না তেরোরিজমগী মায়োক্তা ঐখোয়গী তেংবাং হেঙ্গৎহনবদসু খন্ন-নৈনরে। ঐহাক্না ৱাফম অসিদা নুঙাইবা ফাওই মদুদি ভারতকী মরুওইবা ত্রেনিং ইন্সতিত্যুতশিংদা এন্তি তেরোরিজম কোর্সশিংদা শ্রীলঙ্কাগী পুলিস ওফিসিয়েলশিংনা শরুক য়াবা হৌরে। লৈবাক অনিমক্কী এজেন্সীশিংগী মরক্তা কন্তেক্ত অমসুং কোওপরেসন হেঙ্গৎহন্নবগীদমকসু ঐখোয়না ৱারেপ লৌরে। মরূপশিং, ঙসিগী ৱারী শানখিবদা ঐখোয়না শ্রীলঙ্কাদা জোইন্ত ইকোনোমিক প্রোজেক্তশিংদা, অমসুং ইকোনোমী, ত্রেদ অমসুং ইনবেস্তমেন্তকী মরীশিংবু হেঙ্গৎহন্নবসু খন্ন-নৈনখি। ঐখোয়না ঐখোয়গী প্রজাশিংগী মরক্তা মরী হেঙ্গৎহনবা, তুরিজমদা পুক্নিং থৌগৎপা অমসুং কনেক্তিবিতী ফগৎহনবদসু খন্ন-নৈনখি। চেনাই অমসুং জফনাগী মরক্তা হন্দক্তা দাইরেক্ত ফ্লাইত হৌদোকখিবা, মায়কৈ অসিদা ঐখোয়না হোৎনরিবশিং অসিগী শরুক্নি। দাইরেক্ত ফ্লাইত অসিনা শ্রীলঙ্কাগী অৱাংথংবা শরুক্তা লৈরিবা তামিল মীয়ামগীদমক কনেক্তিবিতী হেঙ্গৎলগনি। অদুগা রিজন অসিগী ইকোনোমিক অমসুং সোসিয়েল দিবেলপমেন্তকীসু কানবা পুরক্লগনি। ফ্লাইত অসিনা ফংলিবা অফবা রেস্পোন্স অসি ঐখোয় অনিগীদমক হরাওনিঙাই হিরমনি। কন্তেক্ত অসি হেঙ্গৎহন্নবা, ফগৎহন্নবা অমসুং স্তেবল ওইহন্নবগীদমক অহেনবা হোৎননবসু ঐখোয়না খন্ন-নৈনরে। মরূপশিং, শ্রীলঙ্কাগী দিবেলপমেন্তকী হোৎনরিবশিংদা ভারত থাজনিঙাই ওইরবা পার্তনর অমা ওইরি। মমাং চহীদা লাউথোকখিবা অনৌবা লাইন ওফ ক্রিদিৎনা ঐখোয়গী দিবেলপমেন্ত পোওপরেসন্দা অহেনবা থৌনা ফংলগনি। ঐখোয়না নুঙাইবা ফাওই মদুদি শ্রীলঙ্কাগী অৱাং অমসুং নোংপোক লমদমশিংদা লৈফম লৈত্রবা মীওইশিংগীদমক য়ুম ৪৮,০০০ হেন্না শাবগী ইন্দিয়ান হাউজিং প্রোজেক্ত মপুং ফানা লোইশিনখ্রে। মসিদা নত্তনা অপ-কন্ত্রী লমদমদা ভারত্তগী হৌখিবা তামিল মীয়ামগীদমক য়ুম লিশিং কয়া শাবগী থবকসু খুমাং চাউশিল্লি। প্রধান মন্ত্রী রাজপক্ষ অমসুং ঐহাক্না ঙামীশিংগী হ্যুমেনিতরিয়ান ইসুদসু খন্ন-নৈনখি। হিরম অসিদা কন্সত্রক্তিব অমসুং হ্যুমেনাইজ এপ্রোচ মখা চত্থবদসু য়ানবা পুরক্লে। মরূপশিং, শ্রীলঙ্কাদা রি-কন্সিলিয়েসনগা মরী লৈনবা হিরমশিংদসু ঐখোয়না থমোয় শেংনা ৱারী শানরে। ঐহাক্না থাজবা থম্লি মদুদি শ্রীলঙ্কা সরকারনা য়ুনাইতেদ শ্রীলঙ্কাগী মনুংদা ইক্বেলিতী, জস্তিজ, শান্তি, অমসুং সম্মানগীদমক তামিল মীয়ামগী থাজববু মাংহল্লোই। মসিগীদমক শ্রীলঙ্কাগী সংবিধানদা তরাহুমদোই শুবা এমেন্দমেন্ত চৎনহনবগা লোয়ননা রি-কন্সিলিয়েসনগী থৌওংবু মাংলোমদা পুখৎপা দরকার ওইগনি। মরূপশিং, ঐহাক্না অমুক হন্না প্রধান মন্ত্রী রাজপক্ষপু ভারত্তা থমোয় শেংনা তরাম্না ওকচরি। ঐহাক্না থাজবা থম্লি মদুদি মহাক্কী খোংচৎ অসিনা ভারত অমসুং শ্রী লঙ্কাগী মরূপ ওইবগী মরী অমসুং মখল মখা কয়াগী কোওপরেসন মখা তানা চেৎশিহলন্নগনি। লোয়ননা লৈবাক অনিগী মরক্তা রিজনেল পিছ অমসুং স্তেবিলিতীগী কোওপরেসনসু হেঙ্গৎলগনি। বোহোমা স্থুতি, নন্দ্রী, থাগৎচরি।